NORAKSTS

|  |  |
| --- | --- |
| 28.11.2017. | Nr.14/1 |

**PIRMPIRKUMA TIESĪBU IZMANTOŠANA UZ NEKUSTAMO ĪPAŠUMU  
BĒRZU CEĻĀ 34, JELGAVĀ**

( ziņo I.Škutāne)

2017.gada 21.novembrī Jelgavas pilsētas pašvaldības administrācijā saņemts SIA “Borne”, reģistrācijas Nr. 40003818656, juridiskā adrese: Baznīcas iela 20/22, Rīga, LV-1010, 2017.gada 21.novembra Pirkuma līgums uz nomaksu Nr.L/91/17/1-PL par nekustamā īpašuma ar kadastra Nr.0900 036 0116 Bērzu ceļā 34, Jelgavā, turpmāk - nekustamais īpašums, atsavināšanu par pirkuma maksu 60 000 *euro*, turpmāk – pirkuma maksa.

Nekustamais īpašums sastāv no zemesgabala 30243 m2 platībā ar kadastra apzīmējumu 0900 036 0116 un ir reģistrēts Jelgavas tiesas Zemesgrāmatu nodaļas nodalījumā Nr.100000072211 uz SIA “Borne” vārda.

Saskaņā ar Jelgavas pilsētas teritorijas plānojumu 2009.-2021.gadam (apstiprināts ar Jelgavas pilsētas domes 2009.gada 29.septembra lēmumu Nr.14/2) zemes vienības Bērzu ceļā 34, Jelgavā atļautā izmantošana ir daudzstāvu (7 un vairāk) dzīvojamā apbūve.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana” (protokols Nr.13/2) zemes vienības Bērzu ceļā 34, Jelgavā plānotā (atļautā) izmantošana ir jauktas centra apbūves teritorija.

Atsavināmais nekustamais īpašums ir nepieciešams, lai Jelgavas pilsētas pašvaldība pildītu likuma „Par pašvaldībām” 15.panta pirmās daļas 7. un 9.punktā noteiktās pašvaldības autonomās funkcijas – nodrošinātu iedzīvotājiem sociālo palīdzību un sniegtu palīdzību iedzīvotājiem dzīvokļu jautājumu risināšanā.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 7. un 9.punktā, 21.panta pirmās daļas 17.punktu un 78.panta pirmo daļu, Civillikuma 2060. un 2062.pantu, un Ministru kabineta 2010.gada 28.septembra noteikumiem Nr.919 „Noteikumi par vietējo pašvaldību pirmpirkuma tiesību izmantošanas kārtību”,

**JELGAVAS PILSĒTAS DOME NOLEMJ:**

1. Izmantot pirmpirkuma tiesības un pirkt nekustamo īpašumu – zemesgabalu 30243 m2 platībā ar kadastra apzīmējumu 0900 036 0116 Bērzu ceļā 34, Jelgavā, par 2017.gada 21.novembra Pirkuma līgumā uz nomaksu Nr.L/91/17/1-PL norādīto pirkuma maksu  
   60 000 *euro* (sešdesmit tūkstoši *euro*).
2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju Sigitu Beļaku noslēgt pirkuma līgumu par 1.punktā norādītā nekustamā īpašuma pirkšanu un veikt visas darbības, kas saistītas ar nekustamā īpašuma ierakstīšanu zemesgrāmatā uz Jelgavas pilsētas pašvaldības vārda.
3. Jelgavas pilsētas pašvaldības iestādei „Pašvaldības iestāžu centralizētā grāmatvedība” pārskaitīt SIA “Borne” nekustamā īpašuma Bērzu ceļā 34, Jelgavā pirkuma maksu  
   60 000 *euro* (sešdesmit tūkstoši *euro*) no pamatbudžeta izdevumu programmas „Izdevumi neparedzētiem gadījumiem” (klasifikācijas kods 01.890.) esošajiem līdzekļiem, saskaņā ar Pirkuma līguma uz nomaksu Nr.L/91/17/1-PL nosacījumiem.

Šo administratīvo aktu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 28.novembrī